				|

		52014PC0324

			Pasiūlymas TARYBOS SPRENDIMAS dėl euro įvedimo Lietuvoje 2015 m. sausio 1 d. /* COM/2014/0324 final - 2014/0170 (NLE) */

			   	AIŠKINAMASIS
MEMORANDUMAS
1.           PASIŪLYMO APLINKYBĖS
1998 m. gegužės 3 d. Taryba
nusprendė, kad Belgija, Vokietija, Ispanija, Prancūzija, Airija,
Italija, Liuksemburgas, Nyderlandai, Portugalija, Austrija ir Suomija atitiko
būtinas sąlygas įvesti eurą 1999 m. sausio 1 d.
Danija ir Jungtinė Karalystė pasinaudojo atsisakymo išlyga,
todėl Taryba jų nevertino. Graikija ir Švedija Tarybos buvo laikomos
valstybėmis narėmis, kurioms taikoma išimtis. 2000 m. birželio 19 d.
Taryba nusprendė, kad Graikija atitiko būtinas sąlygas
įvesti eurą 2001 m. sausio 1 d. Šalys, kurios įstojo
į Europos Sąjungą 2004 m. gegužės 1 d.
(Čekija, Estija, Kipras, Latvija, Lietuva, Vengrija, Malta, Lenkija,
Slovėnija ir Slovakija), pagal atitinkamo Stojimo akto 4 straipsnį
laikomos valstybėmis narėmis, kurioms taikoma išimtis. 2006 m.
liepos 11 d. Taryba nusprendė, kad Slovėnija atitiko
būtinas sąlygas įvesti eurą 2007 m. sausio 1 d.
Bulgarija ir Rumunija, kurios įstojo į Europos Sąjungą 2007 m.
sausio 1 d., pagal atitinkamo Stojimo akto 5 straipsnį laikomos
valstybėmis narėmis, kurioms taikoma išimtis. 2007 m. liepos 10 d.
Taryba nusprendė, kad Kipras ir Malta atitiko būtinas sąlygas
įvesti eurą 2008 m. sausio 1 d. 2008 m. liepos 8 d.
Taryba nusprendė, kad Slovakija atitiko būtinas sąlygas
įvesti eurą 2009 m. sausio 1 d. 2010 m. liepos 13 m.
Taryba nusprendė, kad Estija atitiko būtinas sąlygas įvesti
eurą 2011 m. sausio 1 d. Kroatija į Europos
Sąjungą įstojo 2013 m. liepos 1 d. ir pagal Stojimo
akto 5 straipsnį tapo valstybe nare, kuriai taikoma išimtis. 2013 m.
liepos 9 d. Taryba nusprendė, kad Latvija atitiko būtinas
sąlygas įvesti eurą 2014 m. sausio 1 d.
Sutarties dėl Europos Sąjungos
veikimo (toliau – Sutartis) 140 straipsnio 1 dalyje numatyta, kad ne
rečiau kaip kartą per dvejus metus arba valstybės narės,
kuriai taikoma išimtis, prašymu Komisija ir Europos Centrinis Bankas turi
pranešti Tarybai apie valstybių narių, kurioms taikoma išimtis,
pažangą, padarytą vykdant savo įsipareigojimus ekonominei ir
pinigų sąjungai sukurti. Remdamasi savo pačios ir ECB
pranešimais Komisija turėtų pateikti Tarybai pasiūlymą
dėl Tarybos sprendimo panaikinti išimtį būtinas sąlygas
atitinkančiai valstybei narei, laikantis Sutarties 140 straipsnio 2 dalyje
nustatytos tvarkos.
Komisijos ir ECB konvergencijos ataskaitos
buvo išleistos 2014 m. birželio 4 d. Be kita ko, ataskaitose
vertinamas Lietuvos nacionalinės teisės aktų, įskaitant
nacionalinio centrinio banko statutą, suderinamumas su Sutarties 130 ir 131
straipsniais ir Europos centrinių bankų sistemos (ECBS) ir ECB
statutu. Ataskaitose taip pat vertinama, ar pasiektas aukštas tvarios
konvergencijos lygis remiantis konvergencijos kriterijais, ir atsižvelgiama
į kelis kitus veiksnius, į kuriuos atsižvelgti reikalaujama Sutarties
140 straipsnio 1 dalies paskutinėje pastraipoje.
Savo konvergencijos ataskaitoje Komisija daro
išvadą, kad Lietuva atitinka euro įvedimo sąlygas.
Remdamasi savo ir ECB ataskaitomis, Komisija
priėmė pridedamą pasiūlymą dėl Tarybos sprendimo 2015 m.
sausio 1 d. panaikinti Lietuvai taikomą išimtį.
2.           KONSULTACIJŲ SU
SUINTERESUOTOSIOMIS ŠALIMIS IR POVEIKIO VERTINIMO REZULTATAI
Diskusijos su valstybėmis narėmis
dėl ekonominės politikos uždavinių valstybėse narėse
įvairiomis formomis reguliariai vyksta Ekonomikos ir finansų komitete
ir ECOFIN taryboje ir (arba) Euro grupėje. Jos apima neoficialias
diskusijas konkrečiai su pasirengimu stojimui į euro zoną
susijusiais klausimais (įskaitant valiutos kursų politiką).
Dialogas su mokslininkais ir kitomis suinteresuotosiomis grupėmis vyksta
konferencijų ar (arba) seminarų metu, taip pat ad hoc
pagrindu.
Ekonominiai pokyčiai euro zonoje ir
valstybėse narėse vertinami laikantis įvairių
ekonominės politikos koordinavimo ir priežiūros procedūrų
(visų pirma pagal Sutarties 121 straipsnį), taip pat atsižvelgiant
į Komisijos reguliariai vykdomą konkrečios šalies arba visos
zonos įvykių stebėseną ir analizę (įskaitant
prognozes, reguliarias leidinių serijas, Ekonomikos ir finansų
komitetui ir ECOFIN tarybai ir (arba) Euro grupei pateikiamus duomenis). Laikantis
proporcingumo principo bei ankstesnės praktikos, oficialus poveikio
vertinimas neparengtas.
3.           TEISINIAI PASIŪLYMO
ASPEKTAI
3.1.        Teisinis pagrindas
Šio pasiūlymo teisinis pagrindas –
Sutarties 140 straipsnio 2 dalis, kurioje nustatyta Tarybos sprendimo dėl
euro įvedimo priėmimo ir atitinkamoms valstybėms narėms
taikomos išimties panaikinimo tvarka.
Taryba priima sprendimą remdamasi
Komisijos pasiūlymu, pasikonsultavusi su Europos Parlamentu, pasibaigus
svarstymui Europos Vadovų Taryboje ir gavusi valstybėms narėms,
kurių valiuta yra euro, atstovaujančių savo narių
kvalifikuotos daugumos rekomendaciją.
3.2.        Subsidiarumas ir
proporcingumas
Pasiūlymas priklauso išimtinei
Sąjungos kompetencijai. Todėl subsidiarumo principas netaikomas.
Šia iniciatyva neviršijama to, kas būtina
jos tikslui pasiekti, todėl ji atitinka proporcingumo principą.
3.3.        Pasirinkta teisinė
priemonė
Pagal Sutarties 140 straipsnio 2 dalį
sprendimas yra vienintelė tinkama teisinė priemonė.
4.           POVEIKIS BIUDŽETUI
Pasiūlymas neturi poveikio Sąjungos
biudžetui.
2014/0170 (NLE)
Pasiūlymas
TARYBOS SPRENDIMAS
dėl euro įvedimo Lietuvoje 2015 m.
sausio 1 d.

EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 140 straipsnio 2 dalį,
atsižvelgdama į Europos Komisijos
pasiūlymą,
atsižvelgdama į Europos Komisijos
ataskaitą[1],
atsižvelgdama į Europos Centrinio Banko
ataskaitą[2],
atsižvelgdama į Europos Parlamento
nuomonę,
atsižvelgdama į Europos Vadovų
Tarybos svarstymą,
atsižvelgdama į Tarybos narių,
atstovaujančių valstybėms narėms, kurių valiuta yra
euro, rekomendaciją,
kadangi:
(1)       trečiasis
ekonominės ir pinigų sąjungos (EPS) etapas prasidėjo 1999 m.
sausio 1 d. 1998 m. gegužės 3 d. Briuselyje vykusiame
valstybių arba vyriausybių vadovų susitikime Taryba nusprendė,
kad Belgija, Vokietija, Ispanija, Prancūzija, Airija, Italija,
Liuksemburgas, Nyderlandai, Austrija, Portugalija ir Suomija atitiko
būtinas sąlygas įvesti eurą 1999 m. sausio 1 d.[3];
(2)       Sprendimu 2000/427/EB[4] Taryba nutarė, kad
Graikija atitiko būtinas sąlygas įvesti eurą 2001 m.
sausio 1 d. Sprendimu 2006/495/EB[5]
Taryba nutarė, kad Slovėnija atitiko būtinas sąlygas
įvesti eurą 2007 m. sausio 1 d. Sprendimais 2007/503/EB[6] ir 2007/504/EB[7] Taryba nutarė, kad
Kipras ir Malta atitiko būtinas sąlygas įvesti eurą 2008 m.
sausio 1 d. Sprendimu 2008/608/EB[8]
Taryba nutarė, kad Slovakija atitiko būtinas sąlygas įvesti
eurą. Sprendimu 2010/416/ES[9]
Taryba nutarė, kad Estija atitiko būtinas sąlygas įvesti
eurą. Sprendimu 2013/387/ES[10]
Taryba nutarė, kad Latvija atitiko būtinas sąlygas įvesti
eurą;
(3)       vadovaujantis prie Europos
bendrijos steigimo sutarties (toliau – EB sutartis) pridėto Protokolo
dėl tam tikrų su Jungtine Didžiosios Britanijos ir Šiaurės
Airijos Karalyste susijusių nuostatų 1 dalimi, Jungtinė Karalystė
pranešė Tarybai, kad neketina pereiti prie trečiojo EPS etapo 1999 m.
sausio 1 d. Šis pranešimas nepasikeitė. Vadovaudamasi prie EB
sutarties pridėto Protokolo dėl tam tikrų su Danija
susijusių nuostatų 1 dalimi ir 1992 m. gruodžio mėn.
Edinburge priimtu valstybių ar Vyriausybių vadovų sprendimu,
Danija Tarybai pranešė, kad nedalyvaus trečiajame EPS etape. Danija
nereikalavo inicijuoti Sutarties dėl Europos Sąjungos veikimo (toliau
– Sutartis) 140 straipsnio 2 dalyje nurodytos procedūros;
(4)       pagal Sprendimą 98/317/EB
Švedijai taikoma išimtis, kaip apibrėžta Sutarties 139 straipsnio 1
dalyje. Pagal 2003 m. Stojimo akto[11]
4 straipsnį Čekijai, Lietuvai, Vengrijai ir Lenkijai taikoma išimtis,
kaip apibrėžta Sutarties 139 straipsnio 1 dalyje. Pagal 2005 m. Stojimo
akto[12]
5 straipsnį Bulgarijai ir Rumunijai taikoma išimtis, kaip apibrėžta
Sutarties 139 straipsnio 1 dalyje. Pagal Stojimo akto[13] 5 straipsnį
Kroatijai taikoma išimtis, kaip apibrėžta Sutarties 139 straipsnio 1
dalyje;
(5)       Europos Centrinis Bankas (ECB)
buvo įsteigtas 1998 m. liepos 1 d. Europos pinigų sistema
buvo pakeista valiutų kurso mechanizmu, dėl kurio įvedimo
susitarta 1997 m. birželio 16 d. Europos Vadovų Tarybos
rezoliucija dėl valiutų kursų mechanizmo įdiegimo
trečiajame ekonominės ir pinigų sąjungos etape[14]. Valiutų kurso
mechanizmo (VKM II) procedūros trečiajame ekonominės ir
pinigų sąjungos etape nustatytos 2006 m. kovo 16 d. Europos
Centrinio Banko ir euro zonai nepriklausančių valstybių
narių nacionalinių centrinių bankų sutartyje, nustatančioje
valiutos kurso mechanizmo veikimo būdus ekonominės ir pinigų
sąjungos trečiajame etape[15];
(6)       Sutarties 140 straipsnio 2
dalyje nustatytos atitinkamoms valstybėms narėms taikomos išimties
panaikinimo procedūros. Ne rečiau kaip kartą per dvejus metus
arba valstybės narės, kuriai taikoma išimtis, prašymu Komisija ir ECB
Sutarties 140 straipsnio 1 dalyje nustatyta tvarka pateikia Tarybai
pranešimą;
(7)       valstybių narių
nacionalinės teisės aktai, įskaitant nacionalinių
centrinių bankų statutus, atitinkamai turi būti pritaikyti
siekiant užtikrinti jų suderinamumą su Sutarties 130 ir 131
straipsniais ir su Europos centrinių bankų sistemos ir Europos Centrinio
Banko statutu (toliau – ECBS ir ECB statutas). Komisijos ir ECB ataskaitose
pateikiamas išsamus Lietuvos teisės aktų suderinamumo su Sutarties 130
ir 131 straipsniais ir su ECBS ir ECB statutu vertinimas;
(8)       pagal Protokolo Nr. 13
dėl konvergencijos kriterijų, nurodytų Sutarties 140
straipsnyje, 1 straipsnį kainų stabilumo kriterijus, nurodytas
Sutarties 140 straipsnio 1 dalies pirmoje įtraukoje, reiškia, kad
valstybės narės kainų stabilumas yra tvarus ir vidutinis
infliacijos lygis per vienerius metus iki tyrimo neviršija daugiau kaip 1,5
procentinio punkto daugiausia trijų valstybių narių, kuriose
kainos yra stabiliausios, infliacijos lygio. Pagal kainų stabilumo
kriterijų infliacija apskaičiuojama remiantis Tarybos reglamente (EB)
Nr. 2494/95[16]
apibrėžtais suderintais vartotojų kainų indeksais (SVKI).
Siekiant įvertinti kainų stabilumo kriterijų, valstybės
narės infliacija apskaičiuojama pagal tai, kiek procentais
pasikeitė 12 mėnesių indeksų aritmetinis vidurkis,
palyginti su ankstesnio laikotarpio 12 mėnesių indeksų
aritmetiniu vidurkiu. Komisijos ir ECB ataskaitose atsižvelgta į
pamatinę vertę, lygią paprastam trijų valstybių
narių, kuriose kainos yra stabiliausios, infliacijos lygių aritmetiniam
vidurkiui, prie jo pridėjus 1,5 procentinio punkto. Apskaičiuota, kad
vienų metų laikotarpio, kuris baigėsi 2014 m. balandžio
mėn., pamatinė infliacijos lygio vertė buvo 1,7 procento, o trys
valstybės narės, kuriose kainos stabiliausios – Latvija, Portugalija
ir Airija; jų infliacija sudarė atitinkamai 0,1 procento, 0,3
procento ir 0,3 procento. Yra pagrindo prie šalių, kuriose kainos
stabiliausios, nepriskirti tų valstybių narių, kurių
infliacijos lygis negali būti laikomas prasmingu lyginamuoju standartu
kitoms valstybėms narėms. Tokios išsiskiriančios šalys
anksčiau nurodytos 2004 m., 2010 m. ir 2013 m.
konvergencijos ataskaitose. Dabartinėmis aplinkybėmis yra pagrindo
prie šalių, kuriose kainos stabiliausios, nepriskirti Graikijos,
Bulgarijos ir Kipro[17].
Siekiant apskaičiuoti pamatinę vertę, jas pakeičia Latvija,
Portugalija ir Airija – valstybės narės, kurių vidutinis
infliacijos lygis yra artimiausias mažiausiam vidutiniam infliacijos lygiui;
(9)       pagal Protokolo Nr. 13 2
straipsnį bendrojo šalies biudžeto padėties kriterijus, nurodytas
Sutarties 140 straipsnio 1 dalies antroje įtraukoje, reiškia, kad tyrimo
metu valstybei narei nėra taikomas Tarybos sprendimas dėl perviršinio
deficito pagal Sutarties 126 straipsnio 6 dalį;
(10)     pagal Protokolo Nr. 13 3
straipsnį dalyvavimo Europos pinigų sistemos valiutos kurso
mechanizme kriterijus, nurodytas Sutarties 140 straipsnio 1 dalies
trečioje įtraukoje, reiškia, kad valstybė narė laikėsi
normalių svyravimo ribų, numatytų Europos pinigų sistemos
valiutų kurso mechanizme (VKM), be didelių nukrypimų bent
paskutinius dvejus metus iki tyrimo. Pirmiausia, valstybė narė negali
būti nuvertinusi savo valiutos dvišalio pagrindinio kurso euro atžvilgiu
savo pačios iniciatyva per tą patį laikotarpį. Nuo 1999 m.
sausio 1 d. VKM II yra pagrindas, kuriuo vertinama, ar tenkinamas valiutų
keitimo kurso kriterijus. Savo ataskaitose vertindami, kaip atitinkamas šis
kriterijus, Komisija ir ECB ištyrė dvejų metų laikotarpį,
kuris baigėsi 2014 m. gegužės 15 d.;
(11)     pagal Protokolo Nr. 13 4
straipsnį palūkanų normų konvergencijos kriterijus,
nurodytas Sutarties 140 straipsnio 1 dalies ketvirtoje įtraukoje, reiškia,
kad vienerių metų laikotarpiu iki tyrimo valstybės narės
vidutinė nominali ilgalaikių palūkanų norma neviršijo
daugiau kaip 2 procentiniais punktais daugiausia trijų valstybių narių,
kuriose kainos yra stabiliausios, palūkanų normos. Vertinant
palūkanų normų konvergencijos kriterijus, buvo remiamasi
lyginamosiomis 10 metų vyriausybės obligacijų palūkanų
normomis. Siekiant įvertinti, ar laikomasi palūkanų normos
kriterijaus, Komisijos ir ECB ataskaitose buvo atsižvelgta į pamatinę
vertę, apskaičiuotą kaip paprastas trijų valstybių
narių, kuriose kainos yra stabiliausios, nominalių ilgalaikių
palūkanų normų aritmetinis vidurkis, prie jo pridėjus du
procentinius punktus. Pamatinė vertė pagrįsta ilgalaike
palūkanų norma Latvijoje (3,3 procento), Airijoje (3,5 procento)
ir Portugalijoje (5,9 procento) ir vienerių metų laikotarpio,
kuris baigėsi 2014 m. balandžio mėn., pamatinė vertė
buvo 6,2 procento;
(12)     pagal Protokolo Nr. 13 5
straipsnį Komisija turi pateikti duomenis, kuriais naudojamasi vertinant,
kaip atitinkamas dabartinis konvergencijos kriterijus. Šis pasiūlymas buvo
rengiamas remiantis Komisijos pateiktais duomenimis. Komisija biudžeto duomenis
pateikė po to, kai tuos duomenis iki 2014 m. balandžio 1 d. jai
perdavė valstybės narės, remdamosi Tarybos reglamentu (EB)
Nr. 479/2009[18];
(13)     remiantis Komisijos ir ECB
pateiktomis ataskaitomis apie Lietuvos pažangą, padarytą vykdant
įsipareigojimus, susijusius su ekonominės ir pinigų
sąjungos kūrimu, daroma išvada, kad:
a)      Lietuvos nacionalinės teisės
aktai, įskaitant nacionalinio centrinio banko statutą, yra suderinami
su Sutarties 130 ir 131 straipsniais bei ECBS ir ECB statutu;
b)      dėl Lietuvos atitikimo
konvergencijos kriterijams, nurodytiems keturiose Sutarties 140 straipsnio 1
dalies įtraukose:
–
metų, kurie baigėsi 2014 m.
balandžio mėn., vidutinis infliacijos lygis Lietuvoje buvo 0,6 procento,
t. y. gerokai mažesnis už pamatinę vertę, ir tikėtina, kad
ateinančiais mėnesiais jis išliks mažesnis už pamatinę
vertę;
–
Lietuvai nėra taikomas Tarybos sprendimas
dėl perviršinio biudžeto deficito, nes jos biudžeto deficitas 2013 m.
sudarė 2,1 procento BVP;
–
Lietuva yra VKM II narė nuo 2004 m.
birželio 28 d. Prisijungus prie VKM II, valdžios institucijos
vienašališkai įsipareigojo išlaikyti mechanizme plačiausiai
taikomą valiutų valdybos modelį. Per dvejus metus iki šio
vertinimo lito kursas nenukrypo nuo savo centrinio pariteto ir išvengė
nukrypimų;
–
metais, kurie baigėsi 2014 m. balandžio
mėn., vidutinė ilgalaikė palūkanų norma Lietuvoje buvo
3,6 procento, t. y. gerokai mažesnė už pamatinę vertę;
c)      atsižvelgiant į teisinio
suderinamumo ir atitikties konvergencijos kriterijams įvertinimą,
taip pat į papildomus veiksnius, Lietuva atitinka euro įvedimo
sąlygas,
PRIĖMĖ ŠĮ
SPRENDIMĄ:
1 straipsnis
Lietuva atitinka būtinas euro
įvedimo sąlygas. Lietuvai taikoma išimtis, nurodyta 2003 m.
Stojimo akto 4 straipsnyje, panaikinama 2015 m. sausio 1 d.
2 straipsnis
Šis sprendimas
skirtas valstybėms narėms.
Priimta Briuselyje
                                                                       Tarybos
vardu
                                                                       Pirmininkas
[1]               OL [..], p. [..].
[2]               OL [..], p. [..].
[3]               1998 m. gegužės 3 d. Tarybos sprendimas 1998/317/EB
pagal Sutarties 109j straipsnio 4 dalį (OL L 139, 1998 5 11,
p. 30).
[4]               2000 m. birželio 19 d. Tarybos sprendimas 2000/427/EB
pagal Sutarties 122 straipsnio 2 dalį dėl bendros valiutos
įvedimo Graikijoje 2001 m. sausio 1 d. (OL L 167, 2000 7 7,
p. 19).
[5]               2006 m. liepos 11 d. Tarybos sprendimas 2006/495/EB
pagal Sutarties 122 straipsnio 2 dalį dėl bendros valiutos įvedimo
Slovėnijoje 2007 m. sausio 1 d. (OL L 195, 2006 7 15,
p. 25).
[6]               2007 m. liepos 10 d. Tarybos sprendimas 2007/503/EB
pagal Sutarties 122 straipsnio 2 dalį dėl bendros valiutos
įvedimo Kipre 2008 m. sausio 1 d. (OL L 186, 2007 7 18,
p. 29).
[7]               2007 m. liepos 10 d. Tarybos sprendimas 2007/504/EB
pagal Sutarties 122 straipsnio 2 dalį dėl bendros valiutos
įvedimo Maltoje 2008 m. sausio 1 d. (OL L 186, 2007 7 18,
p. 32).
[8]               2008 m. liepos 8 d. Tarybos sprendimas 2008/608/EB
pagal Sutarties 122 straipsnio 2 dalį dėl bendros valiutos
įvedimo Slovakijoje 2009 m. sausio 1 d. (OL L 195, 2008 7 24,
p. 24).
[9]               2010 m. liepos 13 d. Tarybos sprendimas 2010/416/ES
pagal Sutarties 140 straipsnio 2 dalį dėl euro įvedimo Estijoje 2011 m.
sausio 1 d. (OL L 196, 2010 7 28, p. 24).
[10]             2013 m. liepos 9 d. Tarybos sprendimas 2013/387/ES
dėl euro įvedimo Latvijoje 2014 m. sausio 1 d. (OL L 195,
2013 7 18, p. 24).
[11]             OL L 236, 2003 9 23, p. 33.
[12]             OL L 157, 2005 6 21, p. 203.
[13]             OL L 112, 2012 4 24, p. 21.
[14]             OL C 236, 1997 8 2, p. 5.
[15]             OL C 73, 2006 3 25, p. 21.
[16]             1995 m. spalio 23 d. Tarybos reglamentas (EB)
Nr. 2494/95 dėl suderintų vartotojų kainų indeksų
(OL L 257, 1995 10 27).
[17]             2014 m. balandžio mėn. Graikijos, Bulgarijos ir
Kipro 12 mėnesių vidutinis infliacijos lygis buvo atitinkamai -1,2 %,
-0,8 % ir -0,4 %, o euro zonos – 1,0 %.
[18]             2009 m. gegužės 25 d. Tarybos reglamentas
(EB) Nr. 479/2009 dėl Europos bendrijos steigimo sutarties priede
pateikto Protokolo dėl perviršinio deficito procedūros taikymo (OL
L 145, 2009 6 10, p. 1).


               EUROPOS KOMISIJA
            Briuselis, 2017 06 02
            COM(2017) 266 final
            Pasiūlymas
            EUROPOS PARLAMENTO IR TARYBOS SPRENDIMAS
            dėl Europos prisitaikymo prie globalizacijos padarinių fondo lėšų mobilizavimopagal Ispanijos paraišką „EGF/2017/001 ES/Castilla y León kasyba“

               AIŠKINAMASIS MEMORANDUMAS

               PASIŪLYMO APLINKYBĖS

               1.Europos prisitaikymo prie globalizacijos padarinių fondo (toliau – EGF) finansinės paramos taisyklės nustatytos 2013 m. gruodžio 17 d. Europos Parlamento ir Tarybos reglamente (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006
                  1
                (toliau – EGF reglamentas).

               2.2017 m. sausio 20 d. Ispanija pateikė paraišką „EGF/2017/001 ES/Castilla y León kasyba“ dėl finansinės paramos iš EGF atleidus darbuotojus
                  2
                ekonomikos sektoriuje, kuris Ispanijos NUTS 2 lygio Kastilijos ir Leono regione (ES41) priskiriamas NACE 2 red. 5 skyriui (Akmens ir rusvųjų anglių kasyba).

               3.Išnagrinėjusi šią paraišką Komisija, laikydamasi visų EGF reglamento taikytinų nuostatų, padarė išvadą, kad finansinės paramos suteikimo iš EGF sąlygos yra įvykdytos.

               PARAIŠKOS SANTRAUKA

                        EGF paraiška

                        EGF/2017/001 ES/Castilla y León kasyba

                        Valstybė narė

                        Ispanija

                        Susijęs (-ę) regionas (-ai) (NUTS
                           3
                         2 lygis)

                        Kastilija ir Leonas (ES41)

                        Paraiškos pateikimo data

                        2017 m. sausio 20 d.

                        Paraiškos gavimo patvirtinimo data

                        2017 m. sausio 20 d.

                        Prašymo pateikti papildomos informacijos data

                        2017 m. vasario 3 d.

                        Papildomos informacijos pateikimo terminas

                        2017 m. kovo 17 d.

                        Vertinimo atlikimo terminas

                        2017 m. birželio 9 d.

                        Intervencijos kriterijus

                        EGF reglamento 4 straipsnio 2 dalis

                        Ekonominės veiklos sektorius (-iai)

                        (NACE 2 red. skyrius)
                           4

                        5 skyrius (Akmens ir rusvųjų anglių kasyba)

                        Susijusių įmonių skaičius

                        5

                        Ataskaitinis laikotarpis (devyni mėnesiai):

                        2016 m. vasario 1 d. – 2016 m. lapkričio 1 d.

                        Bendras atleistų darbuotojų skaičius

                        339

                        Bendras reikalavimus atitinkančių paramos gavėjų skaičius

                        339

                        Bendras tikslinių paramos gavėjų skaičius

                        339

                        Tikslinių nedirbančių ir nesimokančių jaunuolių (NEET) skaičius:

                        125

                        Individualiems poreikiams pritaikytoms paslaugoms skirtas biudžetas (EUR)

                        1 603 940

                        EGF paramai įgyvendinti skirtas biudžetas
                           5
                        , EUR

                        66 500

                        Bendras biudžetas (EUR)

                        1 670 440

                        EGF parama, EUR (60 %)

                        1 002 264

               PARAIŠKOS VERTINIMAS

               Procedūra

               4.Ispanija paraišką „EGF/2017/001 ES/Castilla y León kasyba“ pateikė 2017 m. sausio 20 d., t. y. per 12 savaičių nuo dienos, kurią buvo įgyvendinti EGF reglamento 4 straipsnyje išdėstyti intervencijos kriterijai. 2017 m. vasario 3 d. Komisija patvirtino gavusi paraišką ir tą pačią dieną Ispanijos paprašė pateikti papildomos informacijos. Papildoma informacija pateikta per šešias savaites nuo prašymo gavimo. 12 savaičių terminas, iki kurio, gavusi tinkamai užpildytą paraišką, Komisija turėtų baigti paraiškos atitikties EGF finansinės paramos suteikimo sąlygoms vertinimą, baigiasi 2017 m. birželio 9 d.

               Paraiškos tinkamumas

               Susijusios įmonės ir paramos gavėjai

               5.Paraiška yra susijusi su 339 darbuotojais, atleistais iš darbo ekonomikos sektoriuje, kuris priskiriamas NACE 2 red. 5 skyriui (Akmens ir rusvųjų anglių kasyba)
                  6
               . Darbuotojai atleisti NUTS 2 lygio Kastilijos ir Leono regione (ES41).

                        Įmonės ir atleistų darbuotojų skaičius per ataskaitinį laikotarpį

                        „Hullera Vasco Leonesa S.A.“   (HVL)

                        227

                        „Centro de Investigación y Desarrollo S.A.“   (CIDSA)

                        68

                        „Hijos de Baldomero García, S.A.“

                        7

                        „Minas del Bierzo Alto S.L.“

                        8

                        „Unión Minera del Norte, S.A.“ (UMINSA)

                        29

                        Iš viso įmonių: 5

                        Iš viso atleistų darbuotojų:

                        339

                        Iš viso reikalavimus atitinkančių darbuotojų

                        339

               Intervencijos kriterijai

               6.Ispanija pateikė paraišką laikydamasi EGF reglamento 4 straipsnio 2 dalyje nustatytų intervencijos kriterijų, nukrypdama nuo 4 straipsnio 1 dalies b punkto kriterijų, pagal kuriuos reikalaujama, kad per devynių mėnesių ataskaitinį laikotarpį iš įmonių, kurios visos veikia tame pačiame NACE 2 red. skyriaus ekonomikos sektoriuje ir yra viename valstybės narės NUTS 2 lygio regione arba dviejuose gretimuose NUTS 2 lygio regionuose, būtų atleista ne mažiau kaip 500 darbuotojų.

               7.Šios paraiškos ataskaitinis devynių mėnesių laikotarpis – 2016 m. vasario 1 d.–lapkričio 1 d.

               Atleistų darbuotojų ir darbo veiklą nutraukusių asmenų skaičiaus apskaičiavimas

               8.Visų ataskaitiniu laikotarpiu atleistų darbuotojų skaičius apskaičiuotas nuo darbo sutarties de facto nutraukimo dienos arba nuo sutarties galiojimo pabaigos.

               Reikalavimus atitinkantys paramos gavėjai

               9.Bendras reikalavimus atitinkančių paramos gavėjų skaičius yra 339.

               Darbuotojų atleidimo sąsaja su esminiais pasaulio prekybos sistemos struktūriniais pokyčiais dėl globalizacijos

               10.Siekdama įrodyti darbuotojų atleidimo sąsają su esminiais pasaulio prekybos sistemos struktūriniais pokyčiais dėl globalizacijos, Ispanija teigia, kad Europos anglių pramonė vis dažniau kenčia nuo konkurencijos su ne Europos šalimis, tiekiančiomis pigesnes anglis.

               11.2005–2015 m. laikotarpiu anglių gavyba ES lygmeniu smarkiai sumažėjo. 2005 m. Europos anglių gavyba siekė 198,8 mln. TNE
                  7
               , o 2015 m. – 145,3 mln. TNE. Tai reiškia, kad gavyba sumažėjo 26,9 proc. 2005–2010 m. anglių gavyba nuolat mažėjo (-17,9 proc.), 2011 m. atsigavo (+1,7 proc.), o 2012–2015 m. vėl ėmė nuolat smukti (-14,4 proc.). Tuo pačiu laikotarpiu anglių gavyba visame pasaulyje padidėjo 26,3 proc.: nuo 3 033,6 mln. TNE 2005 m. iki 3 830,1 mln. TNE 2015 m. Dėl to nuo 6,6 proc. 2005 m. iki 3,8 proc. 2015 m. sumažėjo ES tenkanti viso pasaulio anglių gavybos rinkos dalis.

               Anglių gavyba visame pasaulyje
                  (mln. TNE)

                        2005 m.

                        2006 m.

                        2007 m.

                        2008 m.

                        2009 m.

                        2010 m.

                        ES

                        198,8

                        193,2

                        187,0

                        178,9

                        167,9

                        165,6

                        Visas pasaulis

                        3 033,6

                        3 188,5

                        3 326,7

                        3 436,0

                        3 435,3

                        3 627,6

                        2011 m.

                        2012 m.

                        2013 m.

                        2014 m.

                        2015 m.

                        ES

                        168,4

                        167,7

                        157,3

                        150,3

                        145,3

                        Visas pasaulis

                        3 891,4

                        3 930,4

                        3 986,5

                        3 988,9

                        3 830,1

                        Šaltinis: „BP Statistical review“
                           8

               12.Europos anglių rinkai būdingas didėjantis importas ir mažėjanti gavyba. 2010 m. importas viršijo gavybą ir nuo tada ES anglių iškasama mažiau nei importuojama. Be to, 2010–2014 m. laikotarpiu importas padidėjo 16,5 proc. (nuo 230,9 mln. tonų 2010 m. iki 268,9 mln. tonų 2014 m.).

               Anglių importas į ES ir Ispaniją 2010–2014 m.
                  (mln. tonų)

                        2010 m.

                        2011 m.

                        2012 m.

                        2013 m.

                        2014 m.

                        ES

                        230,9

                        245,2

                        262,1

                        267,0

                        268,9

                        Ispanija

                        12,5

                        16,5

                        22 6

                        14,0

                        17,1

               Šaltinis: „Datacomex“, Ministerio de Economía y Competitividad.

               Anglių importas į ES ir Ispaniją 2010–2014 m.
                  Pokytis, palyginti su praėjusiais metais (%)

                        2011 m.

                        2012 m.

                        2013 m.

                        2014 m.

                        ES

                        6,20

                        6,89

                        1,86

                        0,72

                        Ispanija

                        32,71

                        37,55

                        -38,57

                        21,94

               13.Anglių kainai mažėjant, jų importo iš ES nepriklausančių šalių apimtis didėjo. Kainos mažėjo visų pirma dėl silpnos pasaulio ekonomikos, taip pat dėl mažesnės anglių paklausos sulėtėjus pramonės gamybai Azijoje (visų pirma Kinijoje) ir per didelės jų pasiūlos Kinijoje, susidariusios po anglių gavybos karštligės pirmąjį amžiaus dešimtmetį
                  9
               . Pagrindinių anglių eksportuotojų
                  10
                valiuta nuvertėjo JAV dolerio atžvilgiu ir dėl to kainos dar labiau sumažėjo. Taigi anglių pardavimo kaina Europoje smuko nuo 120 EUR/t (įpusėjus 2011 m.) iki 50 EUR/t (2015 m.)
                  11
               . Dėl tokio kainų kritimo daugelis ES anglies kasyklų tapo nepelningos ir užsidarė.

               14.Nors Ispanijoje ir anglių gavybos, ir importo vystymosi tendencija buvo panaši į jų vystymosi tendenciją ES lygmeniu, visgi gavyba Ispanijoje sumažėjo smarkiau, o importas padidėjo labiau. 2010–2015 m. laikotarpiu Ispanijos anglių gavyba sumažėjo 63,3 proc. (nuo 8,38 iki 3,06 mln. tonų). Kastilijos ir Leono regione, kuriame buvo atleisti darbuotojai, anglių gavyba sumažėjo dar labiau (86,27 proc.). 2014 m., palyginti su 2010 m., anglių importas į Ispaniją padidėjo 36,76 proc. (t. y. 20 procentinių punktų daugiau nei padidėjo anglių importas į ES).

                        Anglių gavyba (mln. tonų)

                        2010 m.

                        2011 m.

                        2012 m.

                        2013 m.

                        2014 m.

                        2015 m.

                        Ispanija

                        8,35

                        6,62

                        6,16

                        4,36

                        3,90

                        3,06

                        Kastilija ir Leonas

                        2,45

                        1,85

                        1,56

                        0,95

                        1,04

                        0,41

               Šaltinis: IRMC – Instituto para la restructuración de la minería del carbón.

                        Anglių gavyba. Pokytis, palyginti su praėjusiais metais (%)

                        2010 m.

                        2011 m.

                        2012 m.

                        2013 m.

                        2014 m.

                        2015 m.

                        Ispanija

                        -11,59

                        -20,73

                        -6,93

                        -29,16

                        10,58

                        -21,39

                        Kastilija ir Leonas

                        -22,66

                        -24,35

                        -15,56

                        -39,13

                        9,29

                        -60,41

               15.Vykdant Ispanijos anglių gavybos sektoriaus perorganizavimą ir pertvarkymą iki ekonomikos ir finansų krizės, buvo siekiama, kad šios kasybos įmonės veiktų nuolat ir pelningumui užtikrinti tinkamesnėmis sąlygomis. Tačiau nebuvo galima numatyti to, kad dėl ekonomikos nuosmukio, dėl kurio vidaus anglių gavyba tapo nepelninga, anglies kainos smarkiai sumažės (beveik 60 proc.). 2010–2016 m. laikotarpiu sumažėjus anglies kainoms ir gavybai, užsidarė dešimt Kastilijoje ir Leone veikiančių anglių kasybos įmonių, todėl šiame regione jų sumažėjo 25 proc.

               Anglių kasybos įmonės Kastilijoje ir Leone (2010–2016 m.)

               Darbuotojų atleidimą ir darbo veiklos nutraukimą lemiantys įvykiai

               16.Šių darbuotojų atleidimą lemiantis įvykis yra anglies kainų vidaus rinkoje kritimas dėl žemų anglies kainų tarptautinėse rinkose, smukusių, be kitų priežasčių, dėl ekonomikos sulėtėjimo. Dabartinėmis kainomis vidaus anglių gavyba yra nepelninga. Taigi, kaip pirmiau minėta, vidaus anglių gavyba sumažėjo, todėl kelios anglies kasyklos užsidarė ir iš jų buvo atleisti darbuotojai.

               Išaiškinimas dėl išskirtinių aplinkybių, susijusių su paraiškos priimtinumu

               17.Ispanija teigia, jog nepaisant to, kad per devynių mėnesių ataskaitinį laikotarpį atleista mažiau nei 500 darbuotojų, šiai paraiškai vis tiek turėtų būti taikomas EGF reglamento 4 straipsnio 1 dalies b punktas, nes teritoriją, kurioje atleisti darbuotojai, daugiausia sudaro atokūs, retai apgyvendinti ir nuo vieno ekonomikos sektoriaus labai priklausomi kalnų slėniai. Taigi ji gali būti laikoma maža rinka.

               18.Teritorija, kurioje atleisti darbuotojai, yra Kastilijos ir Leono kasybos regionas. Kasybos regioną sudaro kalnuoti slėniai, kurie yra Leono ir Palensijos provincijų šiaurinėje dalyje, Kantabrijos kalnų grandinėje
                  12
               ; tai yra 81 miestelis, ekonomiškai priklausomas nuo anglių kasybos (31 iš jų – labai priklausomas).

               Anglių kasybos regionai

                        Nuo anglių kasybos labai priklausomas regionas

                        Nuo anglių kasybos vidutiniškai priklausomas regionas

               19.Kasybos regione, maždaug 8 696 km2 plote, gyvena 111 342 gyventojai. Taigi gyventojų tankis labai mažas – tik 12,8 gyventojo/km2, toli nuo nacionalinio (92,1 gyventojo/km2) ar ES (117,5 gyventojo/km2) vidurkio.

               20.Kasybos regioną sudaro maži miesteliai, iš jų 44 proc. turi mažiau nei 500 gyventojų. Tik penkiuose didžiausiuose regiono miesteliuose gyvena 5 000–10 000 gyventojų. Dažnai šie miesteliai yra izoliuotose vietovėse ir turi problemų, susijusių su judumu bei susisiekimu su didelio eismo pralaidumo keliais, technologinėmis infrastruktūromis, pramoniniu žemės užstatymu ir t. t., visų pirma dėl sunkumų, susijusių su gyvenimu kalnuotoje vietovėje.

               21.Šiuo metu padėtis kasybos regione yra labai sunki. Remiantis nedarbo statistika, galima prieiti prie išvados, kad nuo 2012 m. (blogiausių krizės metų) nedarbas sumažėjo. Tačiau tikrovė visiškai kitokia. Regione vis labiau trūksta darbo vietų ir, nors 2010–2015 m. laikotarpiu bedarbių sumažėjo, tai įvyko dėl gyventojų emigracijos į vidaus ar kitų šalių teritorijas, kuriose yra geresnės įsidarbinimo perspektyvos.

               22.2015 m. gruodžio mėn. bedarbių buvo 1,03 proc. mažiau nei 2010 m. gruodžio mėn.; per tą patį laikotarpį teritorijos gyventojų skaičius sumažėjo 8,5 proc. Nedarbo lygio raida pagal amžiaus grupes per šiuos metus rodo, kad bedarbių labai sumažėjo 25–44 metų (-11 proc.) amžiaus grupėje, o dar labiau – jaunesnių nei 25 metų žmonių amžiaus grupėje (-33 proc.). Tokia pati yra ir gyventojų skaičiaus pagal amžiaus grupes raidos tendencija. Daugiausia gyventojų sumažėjo jaunesnių nei 25 metų žmonių amžiaus grupėje (-22 proc.), taip pat – 25–44 metų amžiaus grupėje (-17 proc.). 45+ metų amžiaus grupėje gyventojų skaičius nekito (-0,08 proc.), tačiau nedarbas joje padidėjo apie 27 proc.
                  13

                Tikėtinas darbuotojų atleidimo poveikis vietos, regiono ar šalies ekonomikai ir užimtumui

               23.Nors per pastaruosius dvejus metus nedarbas Ispanijoje sumažėjo, nedarbo lygis vis dar yra aukštas (18,6 proc.)
                  14
               .

               24.Be to, kadangi šis kasybos regionas yra mažoje, geografiškai izoliuotoje teritorijoje, 339 darbuotojų atleidimas turi didelį poveikį regiono ekonomikai, kuriai šiuo metu sunkiai sekasi atsigauti po darbuotojų atleidimo pagalbiniame kasybos pramonės sektoriuje. Pastarųjų darbuotojų atleidimas į šią paraišką nėra įtrauktas, nes pagalbinis kasybos pramonės sektorius priklauso ne 5-am (Akmens ir rusvųjų anglių kasyba), o kitam NACE skyriui. Pastaraisiais metais dėl kasybos sektoriaus raidos tendencijų (padidėjus importui sumažėjusios gavybos) kasybos regione jau ir taip trūksta darbo pasiūlymų. Dėl šio naujo darbuotojų atleidimo užimtumo padėtis regione gali dar pablogėti.

               25.Kaip jau minėta, užsidarant kasybos įmonėms, dėl darbo vietų trūkumo kasybos regione mažėjo gyventojų, todėl dar labiau padidėjo rizika, kad teritorijos gyventojų skaičius sumažės. Šioje paraiškoje nurodytas darbuotojų atleidimas turi papildomą neigiamą poveikį regionui, nes gali pakenkti dedamoms pastangoms skatinti gyventojus likti šiame regione.

               Tiksliniai paramos gavėjai ir siūlomi veiksmai

               Tiksliniai paramos gavėjai

               26.Numatyta, kad priemonėmis pasinaudos visi atleisti darbuotojai. Šių darbuotojų pasiskirstymas pagal lytį, pilietybę ir amžiaus grupę:

                        Kategorija

                        Tikslinių paramos gavėjų
                           skaičius

                        Lytis:

                        Vyrai:

                        328

                        (96,8 proc.)

                        Moterys:

                        11

                        (3,2 proc.)

                        Pilietybė:

                        ES piliečiai:

                        339

                        (100 proc.)

                        ne ES piliečiai:

                        0

                        (0,0 proc.)

                        Amžiaus grupė:

                        15–24 metai:

                        0

                        (0,0 proc.)

                        25–29 metai:

                        6

                        (1,8 proc.)

                        30–54 metai:

                        326

                        (96,2 proc.)

                        55–64 metai:

                        7

                        (2,0 proc.)

                        vyresni nei 64 metai:

                        0

                        (0,0 proc.)

               27.Be to, Ispanija individualiems poreikiams pritaikytas EGF bendrai finansuojamas paslaugas suteiks ne daugiau kaip 125 nesimokantiems, nedirbantiems ir mokymuose nedalyvaujantiems jaunuoliams (NEET jaunuoliams), kurie paraiškos pateikimo dieną buvo jaunesni nei 30 metų, jeigu visi 5 dalyje nurodyti darbuotojai buvo atleisti NUTS 2 lygio Kastilijos ir Leono regione (ES41), kuris atitinka paramos reikalavimus pagal Jaunimo užimtumo iniciatyvą.

               28.Todėl numatytas bendras tikslinių paramos gavėjų, pasinaudosiančių priemonėmis, įskaitant NEET jaunuolius, skaičius yra 464.

               Siūlomų veiksmų tinkamumas

               29.Individualiems poreikiams pritaikytos paslaugos, kurios bus teikiamos atleistiems darbuotojams ir NEET jaunuoliams, – tai toliau nurodyti veiksmai.

               –Įžanginiai ir informaciniai susirinkimai. Tai pirmoji visiems tiksliniams paramos gavėjams skirta priemonė, apimanti: bendrus ir individualius informacinius susitikimus, kuriuose aptariami įgūdžių ir mokymo reikalavimai, teikiama informacija apie konsultacijas ir mokymo programas, išmokas ir paskatas, taip pat apie darbuotojų, kurie naudojasi priemonėmis, profilio nustatymą ir individualiems poreikiams pritaikyto reintegracijos plano parengimą.

               –Profesinio orientavimo ir konsultavimo paslaugos bus teikiamos visą įgyvendinimo laikotarpį.

               –Intensyvi pagalba ieškant darbo. Tai apims intensyvią darbo paiešką, įskaitant vietos ir regiono užimtumo galimybių ir tinkamo darbo paieškos paslaugas.

               –Mokymas. Tai apims įvairius mokymo kursus, pvz., 1) tarpsektorinių įgūdžių ir gebėjimų mokymą. Šis mokymas apims praktinius seminarus apie darbo paieškos metodus, asmeninių ir socialinių įgūdžių ugdymą, informacinių ir ryšių technologijų (IRT) bei užsienio kalbų mokymą. 2) Profesinis rengimas. Profesinio mokymo kursuose daugiausia dėmesio bus skiriama tiems su kasyba susijusiems įgūdžiams, kurie gali būti svarbūs ir kitų ekonomikos sektorių profesijoms, tobulinti (pvz., asmenų, dirbančių su sprogiosiomis medžiagomis, sprogmenų ekspertų, sprogdintojų kvalifikacijai kelti) arba konkretiems sektoriams ar konkrečiam darbui reikalingiems įgūdžiams ugdyti tuose sektoriuose, kuriuose yra arba gali atsirasti įdarbinimo galimybių, pvz., tai gali būti mokymai, skirti turizmo, apgyvendinimo ir maitinimo paslaugų sektoriaus darbuotojams kaimo vietovėse, mokymai, susiję su kasyklų aplinkos atkūrimu, miško atkūrimu ir kraštovaizdžio formavimu, mokymai geriatrijos sektoriaus slaugytojų padėjėjams ir mokymai mikologijos srityje (su laukiniais grybais susiję mokymai – kaip atpažinti valgomųjų veislių grybus, kaip juos rinkti tvariu būdu ir pan.). 3) Pasirengimas testams, skirtiems darbo metu įgytiems įgūdžiams pripažinti.

               –Verslumo skatinimas. Atleisti darbuotojai, svarstantys galimybę įsteigti savo verslą, galės pasinaudoti įvairiomis priemonėmis; tai gali būti, pvz., tokios priemonės: 1) įvadiniai moduliai, skirti savarankiško verslo iniciatyvoms skatinti ir verslo idėjoms kurti; 2) konsultacijos dėl projektų ir iniciatyvų, skirtos perspektyviems verslo ar savarankiško darbo projektams parengti, sukurti ir vykdyti; 3) verslumo mokymas, apimantis įvairių lygių verslumo procesą, nuo pagrindinės informacijos arba pradinio kontakto iki sudėtingesnių klausimų, kaip antai planavimo, galimybių studijų atlikimo, verslo planų rengimo ir t. t.; 4) pagalba steigiant verslą. Ši parama apims individualias konsultacijas viso verslo steigimo proceso metu.

               –Parama verslui steigti. Nuosavą verslą pradėję darbuotojai gaus iki 15 000 EUR paramą, kad padengtų steigimo, investicijų į turtą ir einamąsias išlaidas.

               –Paskatos. Bus taikomos įvairios paskatos. 1) Dalyvavimo paskatos. Skatinant darbuotojus ir NEET jaunuolius naudotis priemonėmis, po trijų mėnesių aktyvaus dalyvavimo ir užbaigus bent vieną iš individualiems poreikiams pritaikyto paketo priemonių, jiems bus išmokama vienkartinė 150 EUR išmoka. 2) Su kelionėmis į mokymo vietą susijusių išlaidų padengimas. Darbuotojams ir NEET jaunuoliams, kurie naudojasi priemone ne jų gyvenamojoje vietoje, bus kompensuojamos kelionės iš miesto į miestą, kuriame įgyvendinamos priemonės, visuomeninio transporto išlaidos. Jeigu susisiekimo viešuoju transportu nėra, dalyviai turės vykti nuosavomis transporto priemonėmis ir gaus 0,19 EUR už kilometrą kompensaciją. 3) Priklausomų asmenų globėjų išlaidų padengimas. Darbuotojai ir NEET jaunuoliai, turintys priklausomų asmenų (vaikų, pagyvenusių žmonių ar neįgaliųjų) priežiūros pareigų, gaus 15 EUR už vieną dalyvavimo priemonėse dieną. Šia priemone siekiama padengti papildomas dalyvių, turinčių priežiūros pareigų, išlaidas, kad jie galėtų dalyvauti mokymo kursuose ar pasinaudoti kitomis priemonėmis. 4) Mokymo išmoka. Dalyviai, kurie dalyvauja 75 proc. ar daugiau mokymo kursų, numatytų jų individualiame įsidarbinimo plane, mokymui pasibaigus gaus išmoką, kurios dydis priklauso nuo mokymo valandų skaičiaus. Išmokos dydis sieks nuo 100 EUR už trumpus mokymus (25–50 valandų) iki 600 EUR už 450 valandų ar ilgesnius mokymo kursus. 5) Užimtumo skatinimo priemonės. Į darbo rinką grįžtantiems darbuotojams ne ilgiau kaip šešis mėnesius bus mokama mėnesinė 150 EUR dydžio darbo užmokesčio subsidija. 6) Įdarbinimo išmoka. Šia išmoka palengvinamas atleistų darbuotojų įdarbinimas pagal terminuotas ar nuolatines sutartis kitose įmonėse. Už kiekvieną pagal nuolatinę darbo sutartį priimtą darbuotoją įdarbinanti įmonė gaus po 5 000 EUR, už kiekvieną pagal terminuotą bent 6 mėnesių trukmės darbo sutartį priimtą darbuotoją – po 1 000 EUR.

               30.Čia aprašyti siūlomi veiksmai yra aktyvios darbo rinkos priemonės, priskiriamos prie tinkamų finansuoti veiksmų, apibrėžtų EGF reglamento 7 straipsnyje. Šie veiksmai nepakeičia pasyvių socialinės apsaugos priemonių.

               31.Ispanija pateikė reikalingą informaciją apie veiksmus, kurie atitinkamoms įmonėms privalomi pagal nacionalinės teisės aktus arba kolektyvines sutartis. Ji patvirtino, kad tokie veiksmai negali būti pakeisti EGF finansine parama.

               Biudžeto sąmata

               32.Numatomos bendros išlaidos sudaro 1 670 440 EUR, iš jų individualiems poreikiams pritaikytoms paslaugoms skiriama 1 603 940 EUR, o išlaidų parengiamajai, valdymo, informavimo ir viešinimo, kontrolės ir ataskaitų teikimo veiklai – 66 500 EUR.

               33.Bendra iš EGF prašomos finansinės paramos suma yra 1 002 264 EUR (60 proc. visų išlaidų).

                        Veiksmai

                        Numatomas dalyvių skaičius

                        Numatomos išlaidos vienam dalyviui
                        (EUR)
                           15

                        Numatomos visos išlaidos

                        (EUR)
                           16

                        Individualiems poreikiams pritaikytos paslaugos (veiksmai pagal EGF reglamento 7 straipsnio 1 dalies a ir c punktus)

                        Įžanginiai ir informaciniai susirinkimai
                           (Programa de información y acogida)

                        464

                        328

                        152 240

                        Profesinis orientavimas ir konsultavimas
                           (Acciones de orientación y asesoramiento)

                        355

                        284

                        100 800

                        Pagalba intensyviai ieškant darbo
                           (Acciones de intermediación y gestión)

                        270

                        333

                        90 000

                        Mokymas
                           (Acciones de formación y requalificación profesional)

                        225

                        2 183

                        491 100

                        Verslumo skatinimas
                           (Programa de emprendimiento)

                        62

                        1 315

                        81 500

                        Parama verslui steigti

                        30

                        12 500

                        375 000

                        Tarpinė suma (a):

                        Individualiems poreikiams pritaikytų paslaugų paketo procentinė dalis

                        –

                        1 290 640

                        (80,47 %)

                        Išmokos ir paskatos (veiksmai pagal EGF reglamento 7 straipsnio 1 dalies b punktą)

                        Paskatos
                           (Programa de incentivos)

                        280

                        1 119

                        313 300

                        Tarpinė suma (b):

                        Individualiems poreikiams pritaikytų paslaugų paketo procentinė dalis

                        –

                        313 300

                        (19,53 %)

                        Veiksmai pagal EGF reglamento 7 straipsnio 4 dalį

                        1. Parengiamoji veikla

                        –

                        18 000

                        2. Valdymas

                        –

                        28 500

                        3. Informavimas ir viešinimas

                        –

                        8 000

                        4. Kontrolė ir ataskaitų teikimas

                        –

                        12 000

                        Tarpinė suma (c):

                        Visų išlaidų procentinė dalis:

                        –

                        66 500

                        (3,98 %)

                        Visos išlaidos (a + b + c):

                        –

                        1 670 440

                        EGF parama (60 % visų išlaidų)

                        –

                        1 002 264

               34.Veiksmų, kurie pirmiau pateiktoje lentelėje nurodyti kaip veiksmai pagal EGF reglamento 7 straipsnio 1 dalies b punktą, išlaidos neviršija 35 proc. bendrų išlaidų, skirtų suderintam individualiems poreikiams pritaikytų paslaugų paketui. Ispanija patvirtino, kad šie veiksmai taikomi su sąlyga, kad tiksliniai paramos gavėjai patys aktyviai dalyvaus darbo paieškos ar mokymosi veikloje.

               35.Ispanija patvirtino, kad investicijų, skirtų savarankišką veiklą ar verslą pradedantiems asmenims ir darbuotojams, perimantiems įmonę, sąnaudos neviršys 15 000 EUR vienam paramos gavėjui.

               Išlaidų tinkamumo finansuoti laikotarpis

               36.Individualiems poreikiams pritaikytas paslaugas tiksliniams paramos gavėjams Ispanija pradėjo teikti 2017 m. vasario 15 d. Todėl šių veiksmų išlaidos bus laikomos tinkamomis finansuoti EGF lėšomis nuo 2017 m. vasario 15 d. iki 2019 m. vasario 15 d. NEET jaunuoliams skirtų veiksmų išlaidos bus laikomos tinkamomis finansuoti iki 2017 m. gruodžio 31 d., kaip numatyta Reglamento (ES) Nr. 1309/2013 6 straipsnio 2 dalyje.

               37.Pirmąsias administracines išlaidas, susijusias su EGF įgyvendinimu, Ispanija patyrė 2017 m. vasario 1 d. Todėl parengiamosios, valdymo, informavimo ir viešinimo, kontrolės ir ataskaitų teikimo veiklos išlaidos laikomos tinkamomis finansuoti EGF finansinės paramos lėšomis nuo 2017 m. vasario 1 d. iki 2019 m. rugpjūčio 15 d.

               Nacionalinių ar Sąjungos fondų finansuojamų veiksmų papildomumas

               38.Nacionalinio išankstinio finansavimo ar bendro finansavimo dalį skiria Kastilijos ir Leono autonominis regionas.

               39.Ispanija patvirtino, kad pirmiau nurodytos EGF finansuojamos priemonės nebus remiamos pagal kitas Sąjungos finansines priemones.

               Tvarka, pagal kurią buvo konsultuotasi su tiksliniais paramos gavėjais ar jų atstovais arba socialiniais partneriais, vietos ir regioninėmis valdžios institucijomis

               40.Ispanija nurodė, kad suderintas individualiems poreikiams pritaikytų paslaugų paketas parengtas konsultuojantis su profesinėmis sąjungomis (UGT
                  17
                ir CCOO
                  18
               ), CECALE
                  19
               , Kastilijos ir Leono verslo asociacijų konfederacija, ADE
                  20
                (ekonominės plėtros, inovacijų, finansavimo ir verslo tarptautinimo regionine agentūra) ir FAFECYL
                  21
                (viešuoju fondu prie regioninės viešosios užimtumo tarnybos). Paraiška ir jos turinys buvo aptarti su socialiniais partneriais. Šiuo tikslu 2016 m. birželio–spalio mėn. įvyko šeši susitikimai.

               Valdymo ir kontrolės sistemos

               41.Ispanija Komisijai pranešė, kad finansinę paramą valdys ir kontroliuos tos pačios institucijos, kurios valdo ir kontroliuoja ESF teikiamą paramą. ADE bus vadovaujančiosios institucijos tarpininkė.

               Susijusios valstybės narės prisiimti įsipareigojimai

               42.Ispanija pateikė visas būtinas garantijas, kad:

               –suteikiant galimybę naudotis siūlomais veiksmais ir juos įgyvendinant, bus laikomasi vienodo požiūrio ir nediskriminavimo principo;

               –buvo laikytasi nacionalinės ir ES teisės aktuose nustatytų su kolektyviniu atleidimu susijusių reikalavimų;

               –darbuotojus atleidusios įmonės, tęsusios veiklą po atleidimo, patenkino visus teisinius reikalavimus, susijusius su atleidimais, ir tinkamai parėmė tuos darbuotojus;

               –siūlomi veiksmai nebus finansiškai remiami iš kitų Sąjungos fondų ar pagal kitas finansines priemones ir bus išvengta bet kokio dvigubo finansavimo;

               –siūlomi veiksmai papildys struktūrinių fondų lėšomis finansuojamus veiksmus;

               –finansinė parama EGF lėšomis atitiks procedūrines ir materialines Sąjungos taikomas valstybės pagalbos taisykles.

               POVEIKIS BIUDŽETUI

               Biudžeto pasiūlymas

               43.EGF lėšų didžiausia metinė suma neviršija 150 mln. EUR (2011 m. kainomis), kaip nustatyta 2013 m. gruodžio 2 d. Tarybos reglamento (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa, 12 straipsnyje
                  22
               .

               44.Išnagrinėjusi paraišką pagal taikytinas EGF reglamento 13 straipsnio 1 dalies sąlygas ir atsižvelgusi į tikslinių paramos gavėjų skaičių, siūlomus veiksmus ir numatytas išlaidas, Komisija siūlo iš EGF mobilizuoti 1 002 264 EUR sumą, sudarančią 60 proc. siūlomų veiksmų bendrų išlaidų, kad pagal pateiktą paraišką būtų suteikta finansinė parama.

               45.Kaip nustatyta 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo 13 punkte, siūlomą sprendimą mobilizuoti EGF lėšas bendrai priims Europos Parlamentas ir Taryba
                  23
               .

               Susiję teisės aktai

               46.Komisija, pateikdama šį pasiūlymą dėl sprendimo mobilizuoti EGF lėšas, Europos Parlamentui ir Tarybai taip pat pateikia pasiūlymą 1 002 264 EUR sumą pervesti į atitinkamą biudžeto eilutę.

               47.Kartu su šiuo pasiūlymu dėl sprendimo mobilizuoti EGF lėšas Komisija kaip įgyvendinimo aktą priims sprendimą dėl finansinės paramos, kuris įsigalios tą dieną, kurią Europos Parlamentas ir Taryba priims siūlomą sprendimą mobilizuoti EGF lėšas.

               Pasiūlymas

               EUROPOS PARLAMENTO IR TARYBOS SPRENDIMAS

               dėl Europos prisitaikymo prie globalizacijos padarinių fondo lėšų mobilizavimo
                  pagal Ispanijos paraišką „EGF/2017/001 ES/Castilla y León kasyba“

               EUROPOS PARLAMENTAS IR EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo,

               atsižvelgdami į 2013 m. gruodžio 17 d. Europos Parlamento ir Tarybos reglamentą (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006
                  24
               , ypač į jo 15 straipsnio 4 dalį,

               atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo
                  25
               , ypač į jo 13 punktą,

               atsižvelgdama į Europos Komisijos pasiūlymą,

               kadangi:

               (1)Europos prisitaikymo prie globalizacijos padarinių fondo (toliau – EGF) tikslas – teikti paramą atleistiems darbuotojams ir savarankiškai dirbantiems asmenims, nutraukusiems darbo veiklą dėl su globalizacija susijusių esminių pasaulio prekybos sistemos struktūrinių pokyčių, atsiradusių dėl tebesitęsiančios pasaulinės finansų ir ekonomikos krizės arba dėl naujos pasaulinės finansų ir ekonomikos krizės, ir padėti jiems vėl integruotis į darbo rinką;

               (2)EGF lėšų didžiausia metinė suma neturi viršyti 150 mln. EUR (2011 m. kainomis), kaip nustatyta Tarybos reglamento (ES, Euratomas) Nr. 1311/2013
                  26
                12 straipsnyje;

               (3)2017 m. sausio 20 d. Ispanija pateikė paraišką mobilizuoti EGF lėšas dėl atleistų darbuotojų ekonomikos sektoriuje, kuris teritorinių statistinių vienetų nomenklatūros (NUTS)
                  27
                2 lygio Ispanijos Kastilijos ir Leono regione (ES41) pagal Europos bendrijos statistinį ekonominės veiklos rūšių klasifikatorių (NACE) priskiriamas 2 red. 5 skyriui (Akmens ir rusvųjų anglių kasyba). Paraiška buvo papildyta papildoma informacija pagal Reglamento (ES) Nr. 1309/2013 8 straipsnio 3 dalį. Paraiška atitinka EGF finansinės paramos sumai nustatyti taikomus reikalavimus, kaip nustatyta Reglamento (ES) Nr. 1309/2013 13 straipsnyje;

               (4)remdamasi Reglamento (ES) Nr. 1309/2013 6 straipsnio 2 dalimi, Ispanija nusprendė 125 nedirbantiems, nesimokantiems ir mokymuose nedalyvaujantiems (NEET) jaunuoliams taip pat teikti iš EGF bendrai finansuojamas individualiems poreikiams pritaikytas paslaugas;

               (5)pagal Reglamento (ES) Nr. 1309/2013 4 straipsnio 2 dalį Ispanijos paraiška laikoma priimtina, kadangi darbuotojų atleidimas turi didelės įtakos užimtumui ir vietos ekonomikai;

               (6)todėl finansinei paramai pagal Ispanijos pateiktą paraišką suteikti iš EGF turėtų būti mobilizuota 1 002 264 EUR suma;

               (7)siekiant kuo greičiau mobilizuoti EGF lėšas, šis sprendimas turėtų būti taikomas nuo jo priėmimo dienos,

               PRIĖMĖ ŠĮ SPRENDIMĄ:

               1 straipsnis

               2017 finansinių metų Sąjungos bendrajame biudžete Europos prisitaikymo prie globalizacijos padarinių fondo lėšos mobilizuojamos siekiant skirti 1 002 264 EUR įsipareigojimų ir mokėjimų asignavimų sumą.

               2 straipsnis

               Šis sprendimas įsigalioja jo paskelbimo Europos Sąjungos oficialiajame leidinyje dieną. Jis taikomas nuo [jo priėmimo dienos]*.

                  28Priimta Briuselyje

                  Europos Parlamento vardu
                        Tarybos vardu

                  Pirmininkas
                        Pirmininkas

                     (1)
                  OL L 347, 2013 12 20, p. 855.

                     (2)
                  Pagal EGF reglamento 3 straipsnį.

                     (3)
                  2012 m. lapkričio 8 d. Komisijos reglamentas (ES) Nr. 1046/2012, kuriuo įgyvendinamos Europos Parlamento ir Tarybos reglamento (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo nuostatos dėl naujojo regionų suskirstymo laiko eilučių perdavimo (OL L 310, 2012 11 9, p. 34).

                     (4)
                  OL L 393, 2006 12 30, p. 1.

                     (5)
                  Laikantis Reglamento (ES) Nr. 1309/2013 7 straipsnio ketvirtos pastraipos nuostatų.

                     (6)
                  Tai yra pirmoji paraiška dėl akmens ir rusvųjų anglių kasybos sektoriuje atleistų darbuotojų.

                     (7)
                  Tona naftos ekvivalentu, trumpinama TNE, yra normalizuotas energijos vienetas. Pagal susitarimą jis atitinka apytikslį energijos kiekį, kurį galima išgauti iš vienos žalios naftos tonos. Tai yra standartizuotas vienetas, kuriam priskirta 41 868 kilodžaulių/kg žemutinė kuro degimo šilumos vertė ir kuris gali būti naudojamas iš įvairių šaltinių gaunamam energijos kiekiui palyginti.

                     (8)
                  www.bp.com

                     (9)
                  Įgyvendinant 2006–2010 m. penkerių metų planą, investicijos į anglies gavybos pajėgumus buvo 2,5 kartus didesnės nei per visą Kinijos Liaudies Respublikos istoriją.

                     (10)
                  Penki pagrindiniai anglių eksportuotojai pasaulyje yra Indonezija, Australija, Rusija, JAV ir Kolumbija.

                     (11)
                  2015 m. anglies rinkos ataskaita, EBPO / TEA, www.iea.org.

                     (12)
                  Kantabrijos kalnų grandinė driekiasi daugiau kaip 300 km nuo vakarinės Pirėnų ribos iki Galicijos masyvo Galicijoje, palei Kantabrijos jūros krantą. Ja nubrėžiama aiški riba tarp šiaurėje esančios „žaliosios“ Ispanijos ir sausos centrinės plynaukštės.

                     (13)
                  Šaltinis: ekonominių sprendimų analizės (ADE) papildymas Ispanijos valstybinės užimtumo tarnybos (SEPE) nedarbo duomenimis ir Kastilijos ir Leono autonominės vyriausybės Ekonomikos ir finansų ministerijos (isp. Consejería de Economía y Hacienda de la Junta de Castilla y León) gyventojų skaičiaus duomenimis.

                     (14)
                  2016 m. 4-o ketvirčio duomenys. http://www.datosmacro.com/paro-epa/espana

                     (15)
                  Kad būtų išvengta dešimtųjų dalių, numatytos išlaidos vienam darbuotojui buvo suapvalintos. Tačiau suapvalinimas neturi įtakos bendrai kiekvienos priemonės išlaidų sumai, kuri išlieka tokia, kokia nurodyta Ispanijos pateiktoje paraiškoje.

                     (16)
                  Bendra suma netiksli dėl suapvalinimo.

                     (17)
                  Unión Regional de Trabajadores de Castilla y León (UGT).

                     (18)
                  Unión sindical de Comisiones obreras de Castilla y León (CCOO).

                     (19)
                  Confederación de Organizaciones Empresariales de Castilla y León (CECALE).

                     (20)
                  Agencia de Innovación y Financiación Empresarial de Castilla y León (ADE)

                     (21)
                  Fundación para el Anclaje Empresarial y para el Empleo de Castilla y León (FAFECYL)

                     (22)
                  OL L 347, 2013 12 20, p. 884.

                     (23)
                  OL C 373, 2013 12 20, p. 1.

                     (24)
                  OL L 347, 2013 12 20, p. 855.

                     (25)
                  OL C 373, 2013 12 20, p. 1.

                     (26)
                  2013 m. gruodžio 2 d. Tarybos reglamentas (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).

                     (27)
                  2012 m. lapkričio 8 d. Komisijos reglamentas (ES) Nr. 1046/2012, kuriuo įgyvendinamos Europos Parlamento ir Tarybos reglamento (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo nuostatos dėl naujojo regionų suskirstymo laiko eilučių perdavimo (OL L 310, 2012 11 9, p. 34).

                     (28)
                   Parlamentas įrašo datą prieš paskelbiant Oficialiajame leidinyje.


               EUROPOS KOMISIJA
            Briuselis, 2017 02 08
            COM(2017) 64 final
            2017/0020(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi ES ir Meksikos jungtiniame komitete dėl 2000 m. kovo 23 d. EB ir Meksikos jungtinės tarybos sprendimo Nr. 2/2000 III priedo dėl prekių kilmės sąvokos apibrėžties ir administracinio bendradarbiavimo metodų pakeitimų

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindas ir tikslai

                  1997 m. gruodžio 8 d. Briuselyje buvo pasirašytas Europos bendrijos bei jos valstybių narių ir Jungtinių Meksikos Valstijų ekonominės partnerystės, politinio koordinavimo ir bendradarbiavimo susitarimas. Prekybos liberalizavimo nuostatos buvo nustatytos susitarimu įsteigtos EB ir Meksikos jungtinės tarybos sprendime Nr. 2/2000 (toliau – Sprendimas Nr. 2/2000).

                  EB ir Meksikos jungtinės tarybos sprendimo Nr. 2/2000 III priede dėl prekių kilmės sąvokos apibrėžties ir administracinio bendradarbiavimo metodų nustatytos kilmės taisyklės, taikomos produktams, kurių kilmės vieta yra susitarimo šalių teritorija.

                  Europos Sąjunga yra sudariusi muitų sąjungą su Andoros Kunigaikštyste dėl produktų, priskiriamų Suderintos sistemos 25–97 skirsniams, ir su San Marino Respublika dėl visų produktų. Remiantis šia muitų sąjunga, Meksikos kilmės prekėms, įvežamoms į Andorą ir San Mariną, pagal ES ir Meksikos susitarimą taikomas lengvatinis režimas.

                  Susitarta, kad dabar pagal Sprendimo Nr. 2/2000 III priedą Meksika pripažins Andoros Kunigaikštystės kilmės produktus, priskiriamus Suderintos sistemos 25–97 skirsniams, ir San Marino Respublikos kilmės produktus ES kilmės produktais.

                  Su Meksika buvo sutarta, kad ES ir Meksikos jungtinio komiteto sprendimas Nr. 1/2017 turėtų būti iš dalies pakeistas, kad cheminiams produktams, priskiriamiems Suderintos sistemos 2914 ir 2915 pozicijoms, taikomos taisyklės, nustatytos šiame sprendime, taptų nuolatinės. Tai atitinka šiuo metu vykdomo ES ir Meksikos susitarimo atnaujinimo, kiek tai susiję su tam tikriems produktams taikomomis kilmės taisyklėmis, metodą.

               •Suderinamumas su toje pačioje politikos srityje galiojančiomis nuostatomis

                  Europos Sąjungos ir trečiųjų šalių laisvosios prekybos susitarimuose Andorai ir San Marinui užtikrinamas abipusiškumo principas, pagal kurį šių šalių kilmės produktams taikomas toks pat režimas kaip ir Europos Sąjungos kilmės produktams. Dabar šis abipusiškumas užtikrinamas ir Meksikai.

               •Suderinamumas su kitomis Sąjungos politikos sritimis

                  Netaikoma.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

                  Kadangi pasiūlymas susijęs su Europos Sąjungos prekybos politika, tinkamas teisinis pagrindas yra Sutarties dėl Europos Sąjungos veikimo 207 straipsnio 4 dalies pirma pastraipa kartu su 218 straipsnio 9 dalimi.

               •Subsidiarumo principas (neišimtinės kompetencijos atveju)

                  Pasiūlymas priklauso išimtinei Europos Sąjungos kompetencijai. Todėl subsidiarumo principas netaikomas.

               •Proporcingumo principas

                  Šiuo pasiūlymu neviršijama to, kas būtina ar tinka numatytiems rezultatams pasiekti.

               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               •Konsultacijos su suinteresuotosiomis šalimis

                  Netaikoma. Šiuo pasiūlymu iš dalies keičiama ankstesnė dokumento versija.

               •Poveikio vertinimas

                  Šiuo pasiūlymu iš dalies keičiamas dabartinis dvišalis prekybos susitarimas. Kitų svarstytinų galimybių nėra.

               4.POVEIKIS BIUDŽETUI

                  Galimas poveikis biudžetui yra nuosavų išteklių iš muitų sumažėjimas maždaug 5 mln. EUR per metus.

               5.KITI ELEMENTAI

                  Nėra.

               2017/0020 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi ES ir Meksikos jungtiniame komitete dėl 2000 m. kovo 23 d. EB ir Meksikos jungtinės tarybos sprendimo Nr. 2/2000 III priedo dėl prekių kilmės sąvokos apibrėžties ir administracinio bendradarbiavimo metodų pakeitimų

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 207 straipsnį kartu su 218 straipsnio 9 dalimi
                  1
               ,

               atsižvelgdama į Europos Komisijos pasiūlymą,

               kadangi:

               (1)2000 m. kovo 23 d. EB ir Meksikos jungtinės tarybos sprendimo Nr. 2/2000
                  2
                III priede nustatytos prekių kilmės taisyklės, taikomos produktams, kurių kilmės vieta yra susitarimo šalių teritorija. 38 straipsnyje numatyta galimybė ES ir Meksikos jungtiniam komitetui iš dalies pakeisti Sprendimo Nr. 2/2000 III priedą;

               (2)Europos Sąjunga yra sudariusi muitų sąjungą su Andoros Kunigaikštyste dėl produktų, priskiriamų Suderintos sistemos 25–97 skirsniams, ir su San Marino Respublika dėl Suderintos sistemos 1–97 skirsnių. Muitų sąjunga suteikia galimybę Meksikos kilmės prekėms taikyti lengvatinį režimą pagal Sprendimą Nr. 2/2000 ir tada, kai tos prekės eksportuojamos į Andorą ir San Mariną;

               (3)susitarta, kad pagal Sprendimo Nr. 2/2000 III priedą Meksika pripažins Andoros Kunigaikštystės kilmės produktus, priskiriamus Suderintos sistemos 25–97 skirsniams, ir San Marino Respublikos kilmės produktus, priskiriamus Suderintos sistemos 1–97 skirsniams, ES kilmės produktais;

               (4)kad importuojant tuos produktus į Meksiką jiems būtų galima taikyti panašų režimą kaip ir Sąjungos kilmės produktams ir kad būtų nustatytos III priedo taikymo tiems produktams nuostatos, Sprendimo Nr. 2/2000 III priedas turėtų būti papildytas nauju VI priedėliu;

               (5)1997 m. gruodžio 8 d. Briuselyje pasirašytu Europos bendrijos bei jos valstybių narių ir Jungtinių Meksikos Valstijų ekonominės partnerystės, politinio koordinavimo ir bendradarbiavimo susitarimu
                  3
                įsteigtos EB ir Meksikos jungtinės tarybos sprendimo Nr. 2/2000
                  4
                V jungtinėje deklaracijoje
                  5
                numatyta, kad tuo susitarimu įsteigtas ES ir Meksikos jungtinis komitetas turi persvarstyti būtinybę pratęsti Sprendimo Nr. 2/2000 III priedo IIa priedėlio 2 ir 3 pastabose nustatytų kilmės taisyklių taikymą nuo 2003 m. birželio 30 d. Tas persvarstymas susijęs su tam tikriems cheminiams produktams, priskiriamiems Suderintos sistemos 2914 ir 2915 pozicijoms, taikomomis taisyklėmis, nustatytomis Sprendimo Nr. 2/2000 III priedo II priedėlyje;

               (6)2017 XX XX Jungtinis komitetas priėmė Sprendimą Nr. 1/2017, kuriuo ketvirtą kartą pratęsiamas tam tikriems cheminiams produktams, priskiriamiems Suderintos sistemos 2914 ir 2915 pozicijoms, taikomų kilmės taisyklių taikymas. Sprendimas Nr. 1/2017 taikomas iki 2019 m. gruodžio 31 d.;

               (7)manoma, kad tikslinga neribotam laikui pratęsti tam tikriems produktams taikomų kilmės taisyklių, nustatytų Sprendimo Nr. 1/2017 I priede, taikymą, nes jos atitinka Meksikos ir Europos Sąjungos susitarimo atnaujinimo principus,

               PRIĖMĖ ŠĮ SPRENDIMĄ:

               1 straipsnis

               1. Pozicija, kurios Sąjungos vardu turi būti laikomasi Europos Sąjungos ir Meksikos jungtiniame komitete dėl EB ir Meksikos jungtinės tarybos sprendimo Nr. 2/2000 ir ES ir Meksikos jungtinio komiteto sprendimo Nr. 1/2017, grindžiama prie šio sprendimo pridėtu Europos Sąjungos ir Meksikos jungtinio komiteto sprendimo projektu.

               2. Sąjungos atstovai Europos Sąjungos ir Meksikos jungtiniame komitete gali pritarti neesminiams Europos Sąjungos ir Meksikos Jungtinio komiteto sprendimo projekto, nurodyto 1 dalyje, pakeitimams be papildomo Tarybos sprendimo.

               2 straipsnis

               Priėmus Europos Sąjungos ir Meksikos Jungtinio komiteto sprendimą dėl 2000 m. kovo 23 d. EB ir Meksikos jungtinės tarybos sprendimo Nr. 2/2000 III priedo pakeitimų, jis skelbiamas Europos Sąjungos oficialiajame leidinyje.

               Priimta Briuselyje

                     Tarybos vardu

                     Pirmininkas

               FINANSINĖ TEISĖS AKTO PASIŪLYMO PAŽYMA

               1.PASIŪLYMO (INICIATYVOS) STRUKTŪRA

               1.1.Pasiūlymo (iniciatyvos) pavadinimas

               1.2.Atitinkama (-os) politikos sritis (-ys) VGV / VGB sistemoje

               1.3.Pasiūlymo (iniciatyvos) pobūdis

               1.4.Tikslas (-ai)

               1.5.Pasiūlymo (iniciatyvos) pagrindas

               1.6.Trukmė ir finansinis poveikis

               1.7.Numatytas (-i) valdymo būdas (-ai)

               2.VALDYMO PRIEMONĖS

               2.1.Stebėsenos ir atskaitomybės taisyklės

               2.2.Valdymo ir kontrolės sistema

               2.3.Sukčiavimo ir pažeidimų prevencijos priemonės

               3.NUMATOMAS PASIŪLYMO (INICIATYVOS) FINANSINIS POVEIKIS

               3.1.Atitinkama (-os) daugiametės finansinės programos išlaidų kategorija (-os) ir biudžeto išlaidų eilutė (-ės)

               3.2.Numatomas poveikis išlaidoms

               3.2.1.Numatomo poveikio išlaidoms santrauka

               3.2.2.Numatomas poveikis veiklos asignavimams

               3.2.3.Numatomas poveikis administracinio pobūdžio asignavimams

               3.2.4.Suderinamumas su dabartine daugiamete finansine programa

               3.2.5.Trečiųjų šalių įnašai

               3.3.Numatomas poveikis įplaukoms

               FINANSINĖ TEISĖS AKTO PASIŪLYMO PAŽYMA

               1.PASIŪLYMO (INICIATYVOS) STRUKTŪRA

               1.1.Pasiūlymo (iniciatyvos) pavadinimas

                  Tarybos sprendimas dėl pozicijos, kurios Europos Sąjungos vardu turi būti laikomasi ES ir Meksikos jungtiniame komitete dėl 2000 m. kovo 23 d. EB ir Meksikos jungtinės tarybos sprendimo Nr. 2/2000 III priedo dėl prekių kilmės sąvokos apibrėžties ir administracinio bendradarbiavimo metodų pakeitimų

               1.2.Atitinkama (-os) politikos sritis (-ys) VGV / VGB sistemoje
                  6

                  Įplaukų eilutė – 12 skyrius (Sprendimo 2007/436/EB, Euratomas 2 straipsnio 1 dalies a punkte nurodyti muitai ir kiti muitai).

               1.3.Pasiūlymo (iniciatyvos) pobūdis

               ◻ Pasiūlymas (iniciatyva) susijęs (-usi) su nauja priemone

               ◻ Pasiūlymas (iniciatyva) susijęs (-usi) su nauja priemone, kuri bus priimta įgyvendinus bandomąjį projektą ir (arba) atlikus parengiamuosius veiksmus
                  7

               ☒ Pasiūlymas (iniciatyva) susijęs (-usi) su esamos priemonės galiojimo pratęsimu

               ◻ Pasiūlymas (iniciatyva) susijęs (-usi) su priemone, perorientuota į naują priemonę

               1.4.Tikslas (-ai)

               1.4.1.Komisijos daugiametis (-čiai) strateginis (-iai) tikslas (-ai), kurio (-ių) siekiama šiuo pasiūlymu (šia iniciatyva)

                  Netaikoma

               1.4.2.Konkretus (-ūs) tikslas (-ai) ir atitinkama VGV / VGB veikla

                  ... konkretus tikslas

                  Netaikoma

                  Atitinkama VGV / VGB veikla

                  Muitai

               1.4.3.Numatomas (-i) rezultatas (-ai) ir poveikis

               Nurodyti poveikį, kurį pasiūlymas (iniciatyva) turėtų padaryti tiksliniams gavėjams (tikslinėms grupėms).

                  Meksikos ir ES prekybos cheminėmis medžiagomis, kurioms priskirti Suderintos sistemos (SS) kodai 2914 ir 2915 ir kurias reglamentuojančios konkretiems produktams taikomos kilmės taisyklės taps nuolatinės, apimtis nesumažės.

               1.4.4.Rezultatų ir poveikio rodikliai

               Nurodyti pasiūlymo (iniciatyvos) įgyvendinimo stebėjimo rodiklius.

                  Netaikoma

               1.5.Pasiūlymo (iniciatyvos) pagrindas

               1.5.1.Trumpalaikiai arba ilgalaikiai poreikiai

                  Netaikoma

               1.5.2.Papildoma ES dalyvavimo nauda

                  Pasiūlymas priklauso išimtinei Europos Sąjungos kompetencijai.

               1.5.3.Panašios patirties išvados

                  Netaikoma

               1.5.4.Suderinamumas ir galima sąveika su kitomis atitinkamomis priemonėmis

                  Netaikoma

               1.6.Trukmė ir finansinis poveikis

               ◻ Pasiūlymo (iniciatyvos) trukmė ribota:

               –◻
                     pasiūlymas (iniciatyva) galioja nuo MMMM [MM DD] iki MMMM [MM DD];

               –◻
                     finansinis poveikis nuo MMMM iki MMMM.

               ☒ Pasiūlymo (iniciatyvos) trukmė neribota:

               –įgyvendinimo pradinis laikotarpis – nuo 2020 m. sausio 1 d.,

               –vėliau – visuotinis taikymas.

               1.7.Numatytas (-i) valdymo būdas (-ai)
                  8

               ◻ Tiesioginis valdymas, vykdomas Komisijos:

               –◻ padalinių, įskaitant Sąjungos delegacijų darbuotojus;

               –◻
                     vykdomųjų įstaigų.

               ☒ Pasidalijamasis valdymas kartu su valstybėmis narėmis.

               ◻ Netiesioginis valdymas, biudžeto vykdymo užduotis perduodant:

               –◻ trečiosioms šalims arba jų paskirtoms įstaigoms;

               –◻ tarptautinėms organizacijoms ir jų agentūroms (nurodyti);

               –◻ EIB ir Europos investicijų fondui;

               –◻ įstaigoms, nurodytoms Finansinio reglamento 208 ir 209 straipsniuose;

               –◻ viešosios teisės įstaigoms;

               –◻ įstaigoms, kurių veiklą reglamentuoja privatinė teisė, veikiančioms viešųjų paslaugų srityje, jeigu jos pateikia pakankamų finansinių garantijų;

               –◻ įstaigoms, kurių veiklą reglamentuoja valstybės narės privatinė teisė, kurioms pavesta įgyvendinti viešojo ir privačiojo sektorių partnerystę ir kurios pateikia pakankamų finansinių garantijų;

               –◻ asmenims, kuriems pavestas konkrečių BUSP veiksmų vykdymas pagal ES sutarties V antraštinę dalį ir kurie nurodyti atitinkamame pagrindiniame teisės akte.

               –Jei nurodomas daugiau kaip vienas valdymo būdas, išsamią informaciją pateikti šio punkto pastabų skiltyje.

               Pastabos

                  Netaikoma

               2.VALDYMO PRIEMONĖS

               2.1.Stebėsenos ir atskaitomybės taisyklės

               Nurodyti dažnumą ir sąlygas.

                  Netaikoma

               2.2.Valdymo ir kontrolės sistema

               2.2.1.Nustatyta rizika

                  Netaikoma

               2.2.2.Informacija apie įdiegtą vidaus kontrolės sistemą

                  Netaikoma

               2.2.3.Kontrolės sąnaudų ir naudos apskaičiavimas ir numatomo klaidų rizikos lygio vertinimas

                  Netaikoma

               2.3.Sukčiavimo ir pažeidimų prevencijos priemonės

               Nurodyti dabartines arba numatytas prevencijos ir apsaugos priemones.

                  Netaikoma

               3.NUMATOMAS PASIŪLYMO (INICIATYVOS) FINANSINIS POVEIKIS

               3.1.Atitinkama (-os) daugiametės finansinės programos išlaidų kategorija (-os) ir biudžeto išlaidų eilutė (-ės)

               Netaikoma

               3.2.Numatomas poveikis išlaidoms

               3.2.1.Numatomo poveikio išlaidoms santrauka

               Netaikoma

               3.2.2.Numatomas poveikis veiklos asignavimams

               –☒
                     Pasiūlymui (iniciatyvai) įgyvendinti veiklos asignavimai nenaudojami

               –◻
                     Pasiūlymui (iniciatyvai) įgyvendinti veiklos asignavimai naudojami taip:

               3.2.3.Numatomas poveikis administracinio pobūdžio asignavimams

               3.2.3.1.Santrauka

               –☒
                     Pasiūlymui (iniciatyvai) įgyvendinti administracinio pobūdžio asignavimų nenaudojama

               –◻
                     Pasiūlymui (iniciatyvai) įgyvendinti administracinio pobūdžio asignavimai naudojami taip:

               3.2.3.2.Numatomi žmogiškųjų išteklių poreikiai

               –☒
                     Pasiūlymui (iniciatyvai) įgyvendinti žmogiškųjų išteklių nenaudojama.

               –◻
                     Pasiūlymui (iniciatyvai) įgyvendinti žmogiškieji ištekliai naudojami taip:

               3.2.4.Suderinamumas su dabartine daugiamete finansine programa

               –☒
                     Pasiūlymas (iniciatyva) atitinka dabartinę daugiametę finansinę programą.

               –◻
                     Atsižvelgiant į pasiūlymą (iniciatyvą), reikės pakeisti daugiametės finansinės programos atitinkamos išlaidų kategorijos programavimą.

                  Paaiškinti, kaip reikia pakeisti programavimą, ir nurodyti atitinkamas biudžeto eilutes bei sumas.

                  Netaikoma

               –◻
                     Įgyvendinant pasiūlymą (iniciatyvą) būtina taikyti lankstumo priemonę arba patikslinti daugiametę finansinę programą.

                  Paaiškinti, ką reikia atlikti, ir nurodyti atitinkamas išlaidų kategorijas, biudžeto eilutes ir sumas.

                  Netaikoma

               3.2.5.Trečiųjų šalių įnašai

               –Pasiūlyme (iniciatyvoje) nenumatyta bendro su trečiosiomis šalimis finansavimo.

               3.3.Numatomas poveikis įplaukoms

               –◻
                     Pasiūlymas (iniciatyva) neturi finansinio poveikio įplaukoms.

               –☒
                     Pasiūlymas (iniciatyva) turi finansinį poveikį:

               nuosaviems ištekliams

               įvairioms įplaukoms

               mln. EUR (tūkstantųjų tikslumu)

                        Biudžeto įplaukų eilutė

                        Einamųjų finansinių metų asignavimai

                        Pasiūlymo (iniciatyvos) poveikis
                           9

                        N
                         metai

                        N+1
                         metai

                        N+2
                         metai

                        N+3
                         metai

                        Pasiūlymo trukmė neribota.

                        120 straipsnis

                        20 000 500 000

                        −5

                        −5

                        −5

                        −5

               Įvairių asignuotųjų įplaukų atveju nurodyti biudžeto išlaidų eilutę (-es), kuriai (-ioms) daromas poveikis.

                  Netaikoma

               Nurodyti poveikio įplaukoms apskaičiavimo metodą.

                  Taikant laikiną nukrypti leidžiančią nuostatą, kuri baigia galioti 2019 m. gruodžio 31 d., tam tikroms iš Meksikos importuojamoms cheminėms medžiagoms, kurioms priskirti SS kodai 2914 ir 2915, taikomas 0 % lengvatinis muitas. Nustačius nuolatinę nukrypti leidžiančią nuostatą, 5,5 % dydžio didžiausio palankumo režimo muitas, kuris būtų taikytinas nuo 2020 m. sausio 1 d., šioms cheminėms medžiagoms nebus taikomas.

                     (1)
                  OL C 326, 2012 10 26, p. 146.

                     (2)
                  OL L 157, 2000 6 30, p. 10.

                     (3)
                  OL L 276, 2000 10 28, p. 45.

                     (4)
                  OL L 245, 2000 9 29, p. 1; OL L 157, 2000 6 30, p. 10.

                     (5)
                  OL L 245, 2000 9 29, p. 1167.

                     (6)
                  VGV – veikla grindžiamas valdymas, VGB – veikla grindžiamas biudžeto sudarymas.

                     (7)
                  Kaip nurodyta Finansinio reglamento 54 straipsnio 2 dalies a arba b punkte.

                     (8)
                  Informacija apie valdymo būdus ir nuorodos į Finansinį reglamentą pateikiamos svetainėje „BudgWeb“

                     http://www.cc.cec/budg/man/budgmanag/budgmanag_en.html.

                     (9)
                  Tradiciniai nuosavi ištekliai (muitai, cukraus mokesčiai) turi būti nurodomi grynosiomis sumomis, t. y. iš bendros sumos atskaičius 25 % surinkimo sąnaudų.

    ---documentbreak---

               EUROPOS KOMISIJA
            Briuselis, 2017 02 08
            COM(2017) 64 final
            PRIEDAS
            prie
            Pasiūlymo dėl Tarybos sprendimo
            dėl pozicijos, kurios Europos Sąjungos vardu turi būti laikomasi ES ir Meksikos jungtiniame komitete dėl 2000 m. kovo 23 d. EB ir Meksikos jungtinės tarybos sprendimo Nr. 2/2000 III priedo dėl prekių kilmės sąvokos apibrėžties ir administracinio bendradarbiavimo metodų pakeitimų

               EUROPOS SĄJUNGOS IR MEKSIKOS JUNGTINIO KOMITETO SPRENDIMAS Nr. X/XXXX

               XX XXXXXX XXXX

               dėl 2000 m. kovo 23 d. EB ir Meksikos jungtinės tarybos sprendimo Nr. 2/2000 III priedo dėl prekių kilmės sąvokos apibrėžties ir administracinio bendradarbiavimo metodų pakeitimų

               JUNGTINIS KOMITETAS,

               atsižvelgdamas į 2000 m. kovo 23 d. EB ir Meksikos jungtinės tarybos sprendimą Nr. 2/2000 (toliau – Sprendimas Nr. 2/2000) ir į jo III priedą, ypač jo 38 straipsnį,

               kadangi:

               (1)
                     Sprendimo Nr. 2/2000 III priede nustatytos prekių kilmės taisyklės, taikomos produktams, kurių kilmės vieta yra susitarimo šalių teritorija;

               (2)
                     Europos Sąjunga yra sudariusi muitų sąjungą atitinkamai su Andoros Kunigaikštyste ir San Marino Respublika, taigi, į tas dvi šalis eksportuojamoms Meksikos kilmės prekėms taikomas lengvatinis režimas;

               (3) susitarta, kad pagal Sprendimo Nr. 2/2000 III priedą Meksika pripažins Andoros Kunigaikštystės kilmės produktus, priskiriamus Suderintos sistemos 25–97 skirsniams, ir San Marino Respublikos kilmės produktus, priskiriamus Suderintos sistemos 1–97 skirsniams, ES kilmės produktais;

               (4)
                     kad importuojant tuos produktus į Meksiką jiems būtų galima taikyti panašų režimą kaip ir Europos Sąjungos kilmės produktams ir kad būtų nustatytos III priedo taikymo tiems produktams nuostatos, Sprendimo Nr. 2/2000 III priedas turėtų būti papildytas nauju VI priedėliu;

               (5)
                     2017 XX XX Jungtinis komitetas priėmė Sprendimą Nr. 1/2017, kuriuo ketvirtą kartą pratęsiamas tam tikriems cheminiams produktams, priskiriamiems Suderintos sistemos 2914 ir 2915 pozicijoms, taikomų kilmės taisyklių taikymas. Sprendime Nr. 1/2017 nustatytas pratęsimas taikomas iki 2019 m. gruodžio 31 d.;

               (6)
                     manoma, kad tikslinga neribotam laikui pratęsti tam tikriems produktams taikomų kilmės taisyklių, kurių taikymas pratęstas Sprendimo Nr. 1/2017 I priedu, taikymą, nes jos atitinka Meksikos ir Europos Sąjungos susitarimo atnaujinimo principus;

               (7)
                     todėl EB ir Meksikos jungtinės tarybos sprendimo Nr. 2/2000 III priedas turėtų būti atitinkamai iš dalies pakeistas,

               NUSPRENDĖ:

               1 straipsnis

               1. Sprendimo Nr. 2/2000 III priedo II priedėlis iš dalies keičiamas taip, kaip nustatyta šio spendimo I priede.

               2. Sprendimo Nr. 2/2000 III priedas papildomas nauju VI priedėliu, nustatytu šio spendimo II priede.

               2 straipsnis

               Šis sprendimas įsigalioja pirmą antro mėnesio, einančio po tos dienos, kurią Šalys praneša viena kitai apie šiam tikslui reikalingų procedūrų užbaigimą, dieną.

               Priimta XXXX, 2017 XX XX

               Jungtinio komiteto vardu

               I PRIEDAS

               Sprendimo Nr. 2/2000 III priedo II priedėlyje SS 2914 ir 2915 pozicijų įrašai pakeičiami taip:

                        „SS pozicija

                        Produkto aprašymas

                        Kilmės statuso neturinčių medžiagų apdorojimo ar perdirbimo operacijos, suteikiančios kilmės statusą

                        (1)

                        (2)

                        (3)                  arba                     (4)

                        ex 2914

                        Diacetono alkoholis

                        Metilizobutilketonas

                        Mezitiloksidas

                        Gamyba iš acetono

                        Gamyba, kurios metu vyksta cheminė reakcija*

                        2915

                        Sočiosios alifatinės monokarboksirūgštys ir jų anhidridai, halogenidai, peroksidai ir peroksirūgštys; jų halogeninti, sulfoninti, nitrinti arba nitrozinti dariniai, išskyrus:

                        Gamyba iš bet kuriai pozicijai priskiriamų medžiagų. Tačiau visų panaudotų medžiagų, priskiriamų 2915 ir 2916 pozicijoms, vertė negali viršyti 20 % produkto gamintojo kainos

                        Gamyba, kuriai panaudotų visų medžiagų vertė sudaro ne daugiau kaip 40 % produkto gamintojo kainos (ex-works kainos)

                        Acetanhidridas, etil- ir n-butilacetatas, vinilacetatas, izopropil- ir metilamilacetatas, mono-, di- arba trichloracto rūgštys, jų druskos ir esteriai

                        Gamyba iš bet kuriai pozicijai priskiriamų medžiagų. Tačiau visų panaudotų medžiagų, priskiriamų 2916 pozicijai, vertė negali viršyti 20 % produkto gamintojo kainos

                        Gamyba, kurios metu vyksta cheminė reakcija**

               *
                     Cheminė reakcija – procesas (įskaitant biocheminį procesą), kuriam įvykus suyra tarpmolekuliniai ryšiai ir susiformuoja nauji tarpmolekuliniai ryšiai arba pasikeičia erdvinis atomų ir molekulių išsidėstymas ir molekulė įgyja naują struktūrą.

               Kilmės tikslais neatsižvelgiama į šiuos procesus:

               (a)
                     tirpinimas vandenyje arba kituose tirpikliuose;

               (b)
                     tirpiklių pašalinimas, įskaitant tirpiklinį vandenį; arba

               (c)
                     kristalizacinio vandens pridėjimas arba pašalinimas.

               **
                     Cheminė reakcija – procesas (įskaitant biocheminį procesą), kuriam įvykus suyra tarpmolekuliniai ryšiai ir susiformuoja nauji tarpmolekuliniai ryšiai arba pasikeičia erdvinis atomų ir molekulių išsidėstymas ir molekulė įgyja naują struktūrą.

               Kilmės tikslais neatsižvelgiama į šiuos procesus:

               (a)
                     tirpinimas vandenyje arba kituose tirpikliuose;

               (b)
                     tirpiklių, įskaitant tirpiklinį vandenį, pašalinimas; arba

               (c)
                     kristalizacinio vandens pridėjimas arba pašalinimas. “

               II PRIEDAS

               Sprendimo Nr. 2/2000 III priedas papildomas šiuo VI priedėliu:

               „VI priedėlis

               ANDOROS KUNIGAIKŠTYSTĖ IR SAN MARINO RESPUBLIKA

               1.
                     Andoros Kunigaikštystės kilmės produktams, priskiriamiems Suderintos sistemos 25–97 skirsniams, Meksika taikys tokį patį muitų režimą kaip ir iš Europos Sąjungos importuojamiems Europos Sąjungos kilmės produktams, kol galioja muitų sąjunga, nustatyta 1990 m. lapkričio 26 d. Tarybos sprendimu 90/680/EEB
                  1
               .

               2.
                     Meksikos kilmės produktus, priskiriamus Suderintos sistemos 25–97 skirsniams, importuojant į Andorą, jiems taikomas toks pats lengvatinis muitų tarifų režimas kaip ir importuojant juos į Europos Sąjungą, kol galioja muitų sąjunga, nustatyta 1990 m. lapkričio 26 d. Tarybos sprendimu 90/680/EEB1.

               3.
                     San Marino Respublikos kilmės produktams, priskiriamiems Suderintos sistemos 1–97 skirsniams, Meksika taikys tokį patį muitų režimą kaip ir iš Europos Sąjungos importuojamiems Europos Sąjungos kilmės produktams, kol galioja 1991 m. gruodžio 16 d. Briuselyje sudarytas Europos ekonominės bendrijos ir San Marino Respublikos susitarimas dėl bendradarbiavimo ir muitų sąjungos.

               4.
                     Meksikos kilmės produktus, priskiriamus Suderintos sistemos 1–97 skirsniams, importuojant į San Mariną taikomas toks pats lengvatinis muitų tarifų režimas kaip ir importuojant juos į Europos Sąjungą, kol galioja 1991 m. gruodžio 16 d. Briuselyje sudarytas Europos ekonominės bendrijos ir San Marino Respublikos susitarimas dėl bendradarbiavimo ir muitų sąjungos.

               5.
                     2000 m. kovo 23 d. EB ir Meksikos jungtinės tarybos sprendimo Nr. 2/2000 III priedas dėl prekių kilmės sąvokos apibrėžties ir administracinio bendradarbiavimo metodų prekybai 1–4 punktuose nurodytais produktais taikomas mutatis mutandis.

               6.
                     Eksportuotojas arba jo įgaliotasis atstovas EUR.1 judėjimo sertifikato 2 langelyje arba sąskaitos faktūros deklaracijoje įrašo „Meksika“ ir „Andoros Kunigaikštystė“ arba „San Marino Respublika“. Be to, Andoros Kunigaikštystės arba San Marino Respublikos kilmės produktų atveju ta informacija įrašoma EUR.1 judėjimo sertifikato 4 langelyje arba sąskaitos faktūros deklaracijoje.

               7.
                     Europos Sąjunga nusiunčia Meksikai EUR.1 judėjimo sertifikatų, Andoros Kunigaikštystės ir San Marino Respublikos naudojamus spaudų pavyzdžius ir valdžios institucijų, atsakingų už tikrinimą Andoros Kunigaikštystėje ir San Marino Respublikoje, adresus.

               8.
                     Jeigu Andoros Kunigaikštystės arba San Marino Respublikos kompetentinga valdžios institucija nesilaiko III priedo nuostatų, Meksika gali perduoti šį klausimą svarstyti Specialiajam muitinių bendradarbiavimo ir kilmės taisyklių komitetui, įsteigtam Sprendimo Nr. 2/2000 17 straipsniu, kad būtų nustatytos tinkamos priemonės klausimui išspręsti.“

                     (1)
                  1990 m. lapkričio 26 d. Tarybos sprendimas 90/680/EEB dėl Europos ekonominės bendrijos ir Andoros Kunigaikštystės susitarimo pasikeičiant laiškais sudarymo (OL L 374, 1990 12 31, p. 13).